《栖贤石鉴禅师过访却赠 其二》
明代·杨晋

廿年风急鹡鸰原，避世何如出世尊。火宅自怜衣毳恋，冰天谁愧咽毡存。

夜凉月上泉初熟，花发风和露亦温。早晚舂粮寻五岳，肯容一榻话朝昏。

作者简介：杨晋，字子昼，一字二雪。香山人。明思宗崇祯十六年（一六四三）贡生，官兵部职方司主事，旋致仕归养。有《何慕台遗稿》。清光绪《香山县志》卷一一、清陈伯陶《胜朝粤东遗民录》卷二有传。